ಹಾನ್ ಸಿಮೆಂಗ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಹಾನ್ ಸಿಮೆಂಗ್ (ಚೀನೀ: 韓希孟; ಪಿನ್‌ಯಿನ್: Hán Xīmèng) (1573–1644) ಮಿಂಗ್ ಕಾಲದ ಪ್ರಸಿದ್ಧ ಚೀನಾದ ರೇಷ್ಮೆ ಕಸೂತಿ ಕಲಾವಿದೆಯಾಗಿ ಹೆಸರುವಾಸಿಯಾಗಿದ್ದಳು.

 ಜೀವನಚರಿತ್ರೆ 

ಹಾನ್ ಸಿಮೆಂಗ್ 1573ರಲ್ಲಿ ಹಾಂಗ್‌ಝೌನಲ್ಲಿ ಜನಿಸಿದರು. ನಂತರ ಅವಳು ಗು ಕುಟುಂಬದೊಂದಿಗೆ ಸಂಬಂಧ ಬೆಳೆಸಿಕೊಂಡಳು. ಅವಳು ಗು ಮಿಂಗ್ಶಿ ಅವರ ಎರಡನೇ ಮೊಮ್ಮಗ ಗು ಶೌಕಿಯಾನ್ ಅವರ ಪತ್ನಿಯಾಗಿದ್ದರು.

ಗು ಕುಟುಂಬದಿಂದ ಆರಂಭವಾದ ಗು ಕಸೂತಿ (顾绣 / Gu Xiu) ಶೈಲಿ ಮಿಂಗ್ ರಾಜವಂಶ ಕಾಲದಲ್ಲಿ ಸೋಂಗ್‌ಜಿಯಾಂಗ್ (ಇಂದಿನ ಶಾಂಘೈ) ಪ್ರದೇಶದಲ್ಲಿ ಅಭಿವೃದ್ಧಿಯಾಯಿತು. ಈ ಶೈಲಿಯ ವಿಶೇಷತೆ ಎಂದರೆ ಚಿತ್ರಕಲೆ ಶೈಲಿಯನ್ನು ಅನುಕರಿಸಿ ಕಸೂತಿಯನ್ನು ಮಾಡುವುದು. ಇತಿಹಾಸ ಹಾಗೂ ಪ್ರಕೃತಿ ವಿಷಯಗಳು ಮುಖ್ಯ ಪ್ರೇರಣೆಯಾಗಿದ್ದವು.

 ಕಲೆ ಮತ್ತು ವೈಶಿಷ್ಟ್ಯ 

ಹಾನ್ ಸಿಮೆಂಗ್ ತನ್ನದೇ ಆದ ವಿಶಿಷ್ಟ ಶೈಲಿಯನ್ನು ಅಭಿವೃದ್ಧಿಪಡಿಸಿದರು. ಅವಳು ಮೊದಲು ರೇಷ್ಮೆ ಬಟ್ಟೆಯಲ್ಲಿ ಚಿತ್ರ ಬರೆದು, ನಂತರ ಅದಕ್ಕೆ ಮೇಲಾಗಿ ಕಸೂತಿ ಮಾಡುತ್ತಿದ್ದಳು.

ಅವಳು ಕೆಳಗಿನ ಕಸೂತಿ ತಂತ್ರಗಳನ್ನು ಬಳಸುತ್ತಿದ್ದಳು:

ಬ್ಯಾಸ್ಕೆಟ್ ಸ್ಟಿಚ್ (Basket stitch)

ಬ್ರೊಕೇಡ್ (Brocade)

ಗುಂಡಿ ಹೊಲಿಗೆ (Knotted stitch)

ಬೀಜ ಹೊಲಿಗೆ (Seed stitch)

ಬಣ್ಣಗಳ ಸುವಿನ್ಯಾಸಕ್ಕಾಗಿ ಅವಳು ಉದ್ದ ಹಾಗೂ ಚಿಕ್ಕ ಹೊಲಿಗೆಗಳನ್ನು ಮಿಶ್ರಣ ಮಾಡುತ್ತಿದ್ದಳು. ಸಾಮಾನ್ಯ ಸ್ಯಾಟಿನ್ ಹೊಲಿಗೆಯ ಬದಲು ರೇಷ್ಮೆ ನೂಲುಗಳನ್ನು ವಿಭಜಿಸಿ ಬಳಸಿ ನಯವಾದ ಬಣ್ಣ ಪರಿವರ್ತನೆಗಳನ್ನು ಸಾಧಿಸುತ್ತಿದ್ದಳು.

ಅವಳು ವಿಶೇಷವಾಗಿ ಪಕ್ಷಿಗಳು, ಪ್ರಾಣಿಗಳು ಮತ್ತು ಹೂವಿನ ಚಿತ್ರಣಗಳಿಗೆ ಪ್ರಸಿದ್ಧಳಾಗಿದ್ದಳು. ಪ್ರಾಣಿಗಳ ರೋಮವನ್ನು ತೋರಿಸಲು “ಹೇರಿ ಸ್ಟಿಚ್” ಶೈಲಿಯನ್ನು ಬಳಸುತ್ತಿದ್ದಳು.

 ಪ್ರಮುಖ ಕೃತಿಗಳು 

1634ರಲ್ಲಿ ಅವಳು ಸೋಂಗ್ ರಾಜವಂಶ ಮತ್ತು ಯುವಾನ್ ರಾಜವಂಶ ಕಾಲದ ಅರಮನೆ ಚಿತ್ರಕಲೆಗಳ ಮಾದರಿಯಲ್ಲಿ ಎಂಟು ಕಸೂತಿ ಕೃತಿಗಳನ್ನು ರಚಿಸಿದಳು.

ಅವಳು ತನ್ನ ಕೃತಿಗಳಿಗೆ “ವುಲಿಂಗ್ ಕಸೂತಿ ಕಲಾವಿದೆ” (Wuling xiushi) ಎಂಬ ಸಹಿಯನ್ನು ಬಳಸುತ್ತಿದ್ದಳು. ಅವಳ ಸುಮಾರು 20 ಕೃತಿಗಳು ಇಂದಿಗೂ ಲಭ್ಯವಿದ್ದು, ಬಹುತೇಕವು ಕೆಂಪು ಮುದ್ರೆಯೊಂದಿಗೆ ಗುರುತಿಸಲ್ಪಟ್ಟಿವೆ.

ಅವಳ ಕೃತಿಗಳು ಕೆಳಗಿನ ಸಂಗ್ರಹಾಲಯಗಳಲ್ಲಿ ಸಂರಕ್ಷಿಸಲ್ಪಟ್ಟಿವೆ:

ಶಾಂಘೈ ಮ್ಯೂಸಿಯಂ

ಲಿಯಾವೋನಿಂಗ್ ಪ್ರಾಂತೀಯ ಸಂಗ್ರಹಾಲಯ

ಪ್ಯಾಲೆಸ್ ಮ್ಯೂಸಿಯಂ (ಬೀಜಿಂಗ್)

 ಕುಟುಂಬ 

ಹಾನ್ ಸಿಮೆಂಗ್ ಅವರ ಪುತ್ರಿ ಗು ಲಾನ್ಯು ತನ್ನ ತಾಯಿಯ ಪರಂಪರೆಯನ್ನು ಮುಂದುವರಿಸಿ ವಾಣಿಜ್ಯ ಕಸೂತಿ ಕಾರ್ಯಾಗಾರವನ್ನು ಸ್ಥಾಪಿಸಿದರು. ಅವರು ಸೂಕ್ಷ್ಮ ಛಾಯೆ ತಂತ್ರಗಳನ್ನು ಇನ್ನಷ್ಟು ಸುಧಾರಿಸಿದರು.

 ಉಲ್ಲೇಖಗಳು 

ವರ್ಗ:1573 ಜನನಗಳು
ವರ್ಗ:1644 ಮರಣಗಳು
ವರ್ಗ:ಚೀನಾದ ಮಹಿಳಾ ಕಲಾವಿದರು
ವರ್ಗ:ಮಿಂಗ್ ರಾಜವಂಶದ ಕಲಾವಿದರು
ವರ್ಗ:ಕಸೂತಿ ಕಲಾವಿದರು
ವರ್ಗ:16ನೇ ಶತಮಾನದ ಮಹಿಳಾ ಕಲಾವಿದರು
ವರ್ಗ:17ನೇ ಶತಮಾನದ ಮಹಿಳಾ ಕಲಾವಿದರು